stanford-oval/wikipedia huggingface dataset:
Craig Pollock

| Craig Pollock> Henkilötiedot |
| --- | --- |
Syntynyt: 20. helmikuuta 1956 (ikä 68) Falkirk, Skotlanti, Iso-Britannia
Kansalaisuus:   Iso-Britannia
Craig Pollock (s. 20. helmikuuta 1956 Falkirk, Skotlanti, Iso-Britannia) on liikemies ja kauden 1997 Formula 1 -maailmanmestari Jacques Villeneuven manageri.
Pollock otti Villeneuven suojatikseen ja järjesti tälle ajomahdollisuudet Formula Atlantic- ja CART-sarjoissa. Villeneuve menestyi hyvin ja siirtyi Williamsin F1-talliin kaudeksi 1996. F1-mestaruus heltisi jo seuraavalla kaudella.
Vuonna 1998 Pollock osti jo parhaat vuotensa nähneen Tyrrell Racing -tallin ja nimesi sen British American Racing'ksi (BAR) pääsponsori British American Tobaccon (BAT) nimeen viitaten. Ykköskuljettajaksi palkattiin Villeneuve. Tallin debyyttikausi 1999 oli kaikkea muuta kuin menestyksekäs, sillä se ei saavuttanut lainkaan pisteitä. Seuraavana vuonna menestys oli jo huomattavasti parempaa ja talli sijoittui valmistajien MM-sarjassa viidenneksi. Pääsponsorin odotukset olivat silti Pollockin suurten puheiden jäljiltä kovempia, ja niinpä Pollock ilmoitti joulukuussa 2001 väistyvänsä tallipäällikön paikaltaan tehden tilaa David Richardsille. Pollock pysyi kuitenkin osakkeenomistajana siihen saakka kunnes Honda osti koko BAR-tallin lokakuussa 2005.
Vuonna 2003 Pollock perusti PK Racing -nimisen CART-tallin yhdessä australialaisen liikemiehen Kevin Kalkhovenin kanssa ja oli osaomistajana vuoteen 2004 saakka . Tallissa ajoi vuonna 2003 muun muassa Mika Salo.
Pollockilla oli vuonna 2006 yhä kiinnostusta F1-tallipäällikön tehtäviin, joten hän jätti monien muiden joukossa hakemuksen uudesta F1-tallista kaudeksi kaudeksi 2008. FIA hyväksyi hakemuksista kuitenkin vain yhden, David Richardsin Prodrive-projektin.
Pollock ja Villeneuve lopettivat työsuhteensa tammikuussa 2008.
Toukokuussa 2011 Pollock ilmoitti perustavansa uuden moottoripajan PURE Corporation, jonka olisi ollut tarkoitus toimittaa ainakin kahdelle F1-tallille moottorit kaudesta 2014 lähtien.
Christoph Sumann

| Mitalit | Mitalit | Mitalit |  |
| --- | --- | --- | --- |
|  Christoph Sumann |  Christoph Sumann |  Christoph Sumann |  |
Maa:   Itävalta
Miesten ampumahiihto
|  Olympialaiset  |  Olympialaiset  |  Olympialaiset  |  |
|  Hopeaa | Vancouver 2010 | takaa-ajo |  |
|  Hopeaa | Vancouver 2010 | viesti |  |
|  Pronssia | Sotši 2014 | viesti |  |
| MM-kilpailut  | MM-kilpailut  | MM-kilpailut  |  |
|  Hopeaa | Pyeongchang 2009 | yhteislähtö |  |
|  Hopeaa | Pyeongchang 2009 | viesti |  |
|  Pronssia | Hochfilzen 2005 | viesti |  |
|  Pronssia | Hanty-Mansijsk 2011 | normaalimatka |  |
Christoph "Sumi" Sumann (s. 19. tammikuuta 1976 Judenburg, Itävalta) on itävaltalainen entinen ampumahiihtäjä, joka kilpaili maailmancup-tasolla kaudesta 2000-2001 kevääseen 2014 asti.
MM-kilpailut

Sumann sijoittui Hanti-Mansijskin MM-kisoissa 2003 kahdeksanneksi sprintissä sekä kymmenenneksi normaalimatkalla ja takaa-ajossa. Hochfilzenin MM-kilpailuissa 2005 hän hiihti ankkuriosuuden Itävallan pronssijoukkueessa, jossa hänen lisäkseen kilpailivat Daniel Mesotitsch, Friedrich Pinter ja Wolfgang Rottmann. Joukkue hävisi Norjan kultakvartetille 43,3 sekuntia käytettyään neljä varapatruunaa. Norja puolestaan käytti seitsemän varapatruunaa. Hopeajoukkue Venäjä käytti viisi varapatruunaa - hävisi Norjalle tasan 26 sekuntia.
Olympialaiset

Sumann sijoittui Torinon olympialaisissa 2006 yhdeksänneksi yhteislähdössä ja seitsemänneksi takaa-ajossa. Anterselvan MM-kilpailuissa 2007 hän sijoittui niin ikään seitsemänneksi yhteislähtökilpailussa. Pyeongchangin MM-kilpailuissa 2009 hän saavutti yhteislähtökilpailussa hopeaa 8,9 sekuntia Dominik Landertingerille hävinneenä. Viestissä hän hiihti ankkuriosuuden Itävallan saadessa Norjan jälkeen hopeaa. Vancouverin olympialaisissa 2010 Sumann saavutti hopeaa takaa-ajossa ja viestissä. Yhteislähtökilpailussa hän oli neljäs ja normaalimatkalla kahdeksas. Hanty-Mansijskin MM-kilpailuissa 2011 hän sai pronssia normaalimatkalla. Sotšin olympialaisissa 2014 hän hiihti avausosuuden pronssia saaneessa Itävallan viestijoukkueessa.
Maailmancup

Maailmancupissa Sumann on voittanut kuusi osakilpailua: Brezno-Osbrlien sprintin kaudella 2001–2002, Pokljukan takaa-ajon ja yhteislähdön kaudella 2006–2007, Oberhofin yhteislähdön kaudella 2008–2009, Pokljukan normaalimatkan kaudella 2009–2010 ja Hanty-Mansijskin takaa-ajokilpailun kaudella 2012–2013. Lisäksi hän sijoittui kaudella 2006–2007 kolmanneksi Ruhpoldingin yhteislähtökilpailussa. Kaudella 2008–2009 hän oli kolmas Vancouverin sprinttikilpailussa sekä Hanti-Mansijskin sprintissä ja takaa-ajossa. Kaudella 2009–2010 hän oli toinen Oslon yhteislähdössä sekä kolmas Östersundin normaalimatkan kilpailussa ja Oslon pikakilpailussa. Kaudella 2012–2013 hän sijoittui kolmanneksi Östersundin pikakilpailussa. Cupin kokonaispisteissä hän on sijoittunut yhdeksänneksi kaudella 2006–2007, kuudenneksi 2008–2009,  toiseksi kaudella 2009–2010 ja kahdeksanneksi 2010–2011.
Sumann lopetti uransa kauden 2013-2014 päätteeksi.
Aiheesta muualla

Kotisivut (Arkistoitu – Internet Archive) (saksaksi)
Chua Sock Koong

| Chua Sock Koong> Henkilötiedot |
| --- | --- |
Syntynyt: 1956 (ikä 67–68)
Muut tiedot
Yritys:  Singapore Telecommunications
Asema:  toimitusjohtaja
Siviilisääty:  naimisissa
Lapset:  kaksi
Chua Sock Koong (s. 1956) on singaporelainen yritysjohtaja. Hän on ollut Singapore Telecommunications -yhtiön toimitusjohtaja huhtikuusta 2007 lähtien. Yhtiö on Kaakkois-Aasian suurin tietoliikennepalvelujen tarjoaja. Yhtiön päämarkkina-alueet ovat Aasia, Australia, Afrikka ja Yhdysvallat.
Yhdysvaltalainen talousjulkaisu Forbes luokitteli Chuan vuoden 2014 maailman vaikutusvaltaisimpien naisten listallaan sijalle 74. Talousjulkaisu Fortune nosti hänet maailman talouselämän kansainvälisten (ei-yhdysvaltalaisten) naisvaikuttajien 6. sijalle (2017).
Chua suoritti alemman korkeakoulututkinnon (B.A./B.Sc., kirjanpito) Singaporen yliopistossa. Hän on naimisissa, kaksi lasta.
Aiheesta muualla

Interview with Chua Sock Koong, Group CEO, SingTel (2015) (englanniksi) (dailymotion.com)
Dalfsen

| Dalfsen |
| --- | --- |
 Dalfsenin keskustaa ja Vechtejoen ylittävä silta
 lippu:  vaakuna
 Dalfsen
 Koordinaatit: 52°30′N, 6°15′E 
Valtio:  Alankomaat
Provinssi:  Overijssel
Hallinto:  
 – Hallinnon tyyppi:  Kunta
 – Pormestari:  Han Noten
Kunnanvaltuusto:  21 paikkaa
Pinta-ala:  
 – Kokonaispinta-ala:  166,52 km²
Korkeus:  3 m
Väkiluku (2018):  28 329
 – Väestötiheys:  170 as./km²
Postinumero:  7710–7714, 7720–7729, 8150–8159
Suuntanumero(t):  0529, 0572
 
 www.dalfsen.nl 
Infobox OKVirheellinen NIMI-arvo: 
Dalfsen (alasaksaksi Dalsen) on kunta Alankomaissa, Overijsselin provinssissa. Kunnan asukasluku on 28 329 (vuonna 2018).
Asutuskeskukset

Ankum, Dalfsen, Dalfserveld, Dalmsholte, De Marshoek, De Meele, Emmen, Gerner, Hessum, Hoonhorst, Lemelerveld, Lenthe, Leusenerveld, Nieuwleusen, Oudleusen, Oudleusenerveld, Rechteren, Strenkhaar ja Welsum.
Historia

Ensimmäinen maininta Dalfsenista on vuodelta 1231. Dalsfsen ei koskaan saanut kaupunginoikeuksia läheisin Rechterenin linnan vaikutusvallan vuoksi. Nieuwleusenin kunta liitettiin Dalfseniin vuonna 2001.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dalsfen
Käännös suomeksi
Dancing on Broken Glass

| ”Dancing on Broken Glass” Poets of the Fall |
| --- | --- | --- |

Singlen tiedot
 Albumilta: Ultraviolet
 Julkaistu: 7. syyskuuta 2018
 Formaatti: CDS, digitaalinen
 Tyylilaji: alternative rock
 Kesto: 03.54
 Levymerkki: Insomniac
Poets of the Fallin muut singlet
| ”False Kings” 2018 | ”Dancing on Broken Glass” 2018 |   |
Dancing on Broken Glass on Poets of the Fallin kappale ja kolmas single yhtyeen vuoden 2018 albumilta Ultraviolet. Se julkaistiin 7. syyskuuta 2018.
Kappaleet

Dancing on Broken Glass (Radio Edit)
Dancing on Broken Glass
Dancing on Broken Glass (Instrumental)
Aiheesta muualla

Dancing on Broken Glass Discogsissa. (englanniksi)
Poets of the Fall
| --- | --- |
Studioalbumit:   Signs of Life  Carnival of Rust  Revolution Roulette  Twilight Theater  Temple of Thought  Jealous Gods  Clearview  Ultraviolet  Ghostlight 
Kokoelmat:   Alchemy Vol.1 
Singlet:   ”Late Goodbye”  ”Lift”  ”Maybe Tomorrow is a Better Day”  ”Illusion & Dream”  ”Stay”  ”Carnival of Rust”  ”Sorry Go ’Round”  ”Locking Up the Sun”  ”The Ultimate Fling”  ”Diamonds for Tears”  ”Revolution Roulette”  ”The Voice Studio Live Sessions”  ”Dreaming Wide Awake”  ”War”  ”Given and Denied”  ”Can You Hear Me”  ”No End, No Beginning”  ”Cradled in Love”  ”The Happy Song”  ”Kamikaze Love”  ”The Lie Eternal”  ”Daze”  ”Love Will Come to You”  ”Choice Millionaire”  ”Drama for Life”  ”Children of the Sun”  ”False Kings”  ”Dancing on Broken Glass”  ”Partir avec moi”  ”Requiem for My Harlequin”
Dancing at the Hop

| Dancing at the Hop Bobby Vinton |
| --- | --- | --- |

Studioalbumin tiedot
 Julkaistu: 1961
 Formaatti: LP
 Tyylilaji: pop
 Levy-yhtiö: Epic
Bobby Vintonin muut julkaisut
|   | Dancing at the Hop 1961 | Bobby Vinton Plays for His Li’l Darlin’s 1961 |
Dancing at the Hop on Bobby Vintonin ensimmäinen studioalbumi, joka julkaistiin 1961.
Kappaleet > Puoli 1

In a Persian Market
Sentimental Journey
Tornado
Posin'
Don't Take Your Love from Me
You Are My Sunshine
Kappaleet > Puoli 2

Caravan
Stella by Starlight
In a Shanity in Old Shanity Town
Boogie Blues
Young and Foolish
Intermission Riff
Craig Rutenberg

Craig Rutenberg on yhdysvaltalainen lauluvalmentaja ja pianisti, joka on tullut tunnetuksi erityisesti laulajien säestäjänä.
Rutenberg on kotoisin New Havenista, Connecticutista. Hän sai kandidaatin arvon Washington DC:n Georgetownin yliopistosta vuonna 1974 opiskeltuaan saksalaista ja italialaista kirjallisuutta. Tämän jälkeen hän meni Illinoisin yliopistoon opiskelemaan John Wustmanin johdolla. Ranskassa Rutenberg jatkoi opiskelua Pierre Bernac'n ja Miriam Solovieffin johdolla sekä Lontoossa Martin Iseppin ja Geoffrey Parsonsin johdolla.
Rutenberg työskenteli Metropolitan-oopperan musiikkipäällikkönä vuosina 1988–1992 ja 2006–2015. Hän kuului vuosina 1979–1989 Glyndebournen oopperafestivaalin henkilökuntaan; neljänä näistä vuosista hän työskenteli vanhempana valmentajana. Lisäksi Rutenberg on työskennellyt Aix-en-Provencen festivaalilla, London Opera Centressä, Opéra-Comiquessa, Santa Fen oopperassa, Chicagon lyyrisessä oopperassa, San Franciscon oopperassa, Houston Grand Operassa, Palm Beachin oopperassa, Ruotsin kuninkaallisessa oopperassa, Göteborgin oopperassa ja Mariinski-teatterissa. Rutenberg on ollut henkilökunnan jäsenenä tai vierailevana professorina muun muassa Yalen yliopistossa, Bostonin yliopistossa ja Eastman School of Musicissa. Hän on pitänyt usein mestarikursseja muun muassa Pariisin konservatoriossa.
Rutenberg on esiintynyt resitaaleissa muiden muassa Diana Damraun, Christine Brewerin, Maria Guleghinan, Harolyn Blackwellin, Susanne Mentzerin, Frederica von Staden, Jerry Hadleyn, Ben Heppnerin, Thomas Hampsonin, René Papen, Willard Whiten, Régine Crespinin, Erie Millsin, Denyce Gravesin, Sumi Jon, Angelika Kirchschlagerin, Dawn Upshawin, Olaf Bärin, Simon Keenlysiden ja Stanford Olsenin kanssa. Thomas Hampsonin kanssa hän esiintyi Bill Clintonin presidenttiyden aikana Valkoisessa talossa. Levytyksiä Rutenberg on tehnyt RCA Recordsille, Deutsche Grammophonin ja EMI:lle.
Doug Bentley

| Doug Bentley> Henkilötiedot |
| --- | --- |
Syntynyt: 3. syyskuuta 1916 Delisle, SK, Kanada
Kuollut: 24. marraskuuta 1972 (56 vuotta)
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  173 cm
Paino:  66 kg
Sarja:  NHL
Pelaajaura
Pääsarjaura:  1939–1954
Seurat:  Chicago Black Hawks New York Rangers
Hockey Hall of Fame
 1964 
Douglas Wagner Bentley (3. syyskuuta 1916 Delisle, Saskatchewan – 24. marraskuuta 1972 Saskatoon, Saskatchewan) oli kanadalainen jääkiekkoilija, joka pelasi 13 kautta National Hockey Leaguessa seuroinaan Chicago Black Hawks ja New York Rangers.
Doug Bentley teki NHL historiaa kaudella 1942–43 pelatessaan samassa ketjussa veljiensä Maxin ja Regin kanssa. Ketju oli NHL:n historian ensimmäinen kolmen veljeksen muodostama ketju.
Dieppe

| Dieppe |
| --- | --- |
 Dieppen keskustaa
 vaakuna

Valtio:  Ranska
Hallintoalue:  Ylä-Normandia
Departementti:  Seine-Maritime
Arrondissementti:  Dieppe
Kantoni:  Dieppe-Est ja Dieppe-Ouest
Hallinto:  
 – Hallinnon tyyppi:  Kunta
 – Pormestari:  Nicolas Langlois
Pinta-ala:  
 – Kokonaispinta-ala:  11,67 km²
Väkiluku (2017):  29 080
 – Väestötiheys:  2 500 as./km²
 
 www.mairie-dieppe.fr 
Infobox OKVirheellinen NIMI-arvo: 
Dieppe on kaupunki Seine-Maritimen departementissa Ranskassa. Sen asukasluku vuonna 2017 oli 29 080 henkeä. Ensimmäistä kertaa vuonna 1030 mainitusta kalastajakylästä alkunsa saanut Dieppe sijaitsee Englannin kanaalin rannikolla. Sinne on säännöllinen laivayhteys useita kertoja päivässä Englannin Newhavenista.
Liittoutuneiden joukot tekivät epäonnistuneen operaatio Jubileena tunnetun Dieppen maihinnousun 19. elokuuta 1942 kaupungin satamaan. Vuosipäivänä kaupungissa vierailee veteraaneja ja heidän omaisiaan. Dieppe oli ollut jo aiemminkin sotilaallisesti tärkeä kohde; kaupunki koki merkittäviä tuhoja englantilais-hollantilaisten joukkojen pommituksessa vuonna 1694.
Nähtävyyksiä kaupungissa on muun muassa linna Château de Dieppe, joka säilyi ehjänä vuoden 1694 pommituksessa ja on nykyään museona. Nähtävillä on esimerkiksi norsunluuesineitä 1600- ja 1700-luvuilta. Uudempi nähtävyys ja ajanvietekeskus on laaja Les Bains -vesikeskus rannalla. Vanhassa keskustassa pidetään markkinat lauantaisin.[lähde? ]
Dieppe
Kuuluisia dieppeläisiä

Jean Ango
Louis de Broglie, nobelisti
Emmanuel Petit, jalkapalloilija
Aiheesta muualla

Kuvia tai muita tiedostoja aiheesta Dieppe Wikimedia Commonsissa
Dieppen kaupungin sivut (ranskaksi)
Sivu Dieppen maihinnoususta vuonna 1942 (Arkistoitu – Internet Archive) (englanniksi)
Denis Voronenkov

Denis Voronenkov
Denis Nikolajevitš Voronenkov (ven. Денис Николаевич Вороненков; 10. huhtikuuta 1971 Nižni Novgorod – 23. maaliskuuta 2017 Kiova) oli venäläinen kommunistipuolueen poliitikko ja oikeustieteilijä. Hän oli valtioduumaedustaja vuosina 2011–2016, mutta pakeni vuonna 2016 Ukrainaan, sai sen kansalaisuuden ja joutui Ukrainassa henkirikoksen uhriksi.
Voronenkov valmistui Suvorov-sotilaskoulusta Leningradissa vuonna 1988 ja Venäjän puolustusministeriön sotilasyliopistosta vuonna 1995. Hän valmistui myös Rjazanin valtionyliopiston oikeustieteellisestä tiedekunnasta vuonna 1996 ja väitteli myöhemmin oikeustieteen tohtoriksi. Voronenkov valittiin valtioduuman jäseneksi vuonna 2011. Ennen tätä hän oli työskennellyt huumevastaisessa yksikössä. Voronenkov kuului kommunistipuolueen keskuskomiteaan. Hän sai tyttären ja pojan ensimmäisestä avioliitostaan Julija Voronenkovan kanssa. Maaliskuussa 2015 Voronenkov meni naimisiin oopperalaulaja, poliitikko Marija Maksakovan kanssa. Pariskunnalle syntyi yhteinen poika vuonna 2016. Voronenkovia epäiltiin Venäjällä petoksesta, ja häntä vastaan valmisteltiin korruptiotutkintaa. Voronenkov syytti Venäjän turvallisuuspalveluja vainosta.
Voronenkov pakeni Venäjältä perheensä kanssa ja asettui Ukrainaan lokakuussa 2016. Hänelle myönnettiin Ukrainan kansalaisuus joulukuussa 2016. Hän sanoutui samalla irti Venäjän kansalaisuudesta. Maanpakoon lähtemisensä jälkeen Voronenkov kritisoi ankarasti Vladimir Putinia ja Venäjän Ukraina-politiikkaa. Hän rinnasti Venäjän natsi-Saksaan ja tunnusti Krimin anneksoinnin laittomuuden.
Voronenkov teki monia tieteellisiä julkaisuja.
Murha ja julkinen käsittely

Voronenkov ammuttiin kuoliaaksi hotellin ulkopuolella ruuhkaisella kadulla Kiovan keskustassa. Häneen osui useita laukauksia pään ja kaulan alueelle. Voronenkovin henkivartija ampui hyökkääjää, joka sai vammoja päähän ja rintaan. Ampuja kuoli tunteja myöhemmin sairaalassa vammoihinsa. Poliisi piti Voronenkovin murhaa todennäköisenä palkkamurhana. Petro Porošenko katsoi murhan edustaneen Venäjän harjoittamaa valtiollista terrorismia. Hänen mukaansa Voronenkov oli ollut yksi päätodistajista Viktor Janukovytšin roolista Venäjän sotatoimissa Ukrainassa.
Ilja Ponomarjov oli Voronenkovin tukija. Hänen mukaansa Voronenkov oli ollut matkalla tapaamiseen hänen kanssaan tullessaan murhatuksi. Voronenkov ei Ponomarjovin mukaan ollut rikollinen vaan oli tehnyt tutkimuksia, jotka uhkasivat vakavasti silovikkeja. Ponomarjovin mukaan Voronenkov oli hänelle kertonut saaneensa uhkauksia FSB:n taholta. Aleksei Navalnyi kuitenkin piti Voronenkovia tekopyhänä, koska tämä oli hänen mukaansa ollut korruptoitunut ja innokas Putinin tukija ennen Venäjältä lähtöään. Voronenkovin twiiteissä vuodelta 2014 olikin esillä posiitivinen suhtautuminen Krimin anneksointiin ja Itä-Ukrainassa puhjenneisiin levottomuuksiin. Voronenkov oli myös äänestänyt Krimin anneksoinnin puolesta. Navalnyi kyseenalaisti Voronenkovin mahdollisuuden muun muassa hankkia kaksi ylellistä asuntoa virallisen palkkansa turvin.
Ukrainan sisällä esitettiin kritiikkiä päätöksestä myöntää Voronenkoville maan kansalaisuus. Osa näistä kriitikoista arveli Voronenkovin muuttaneen esittämiään mielipiteitä vain paetakseen oikeudellisia ongelmiaan Venäjällä.
Diyadin

| Diyadin |
| --- | --- |

 Diyadin
 Koordinaatit: 39°32′N, 43°40′E 
Valtio:   Turkki
Maakunta:  Agrin maakunta
Hallinto:  
 – Pormestari:  Betül Yaşar
Väkiluku (2012):  18 172
Infobox OKVirheellinen NIMI-arvo: 
Diyadin on piirikunta Turkin Agrissa. Vuoden 2012 väestönlaskennassa Diyadinissa väkiluku oli 18 172.
Denis Žvegelj

| Mitalit> Miesten soutu.Maa:   Jugoslavia.MM-kilpailut  | Mitalit> Miesten soutu.Maa:   Jugoslavia.MM-kilpailut  | Mitalit> Miesten soutu.Maa:   Jugoslavia.MM-kilpailut  | Miesten soutu> Maa:   Jugoslavia. |
| --- | --- | --- | --- |
|  Hopeaa | Wien 1991 | Kaksikko ip |  |
Maa:   Slovenia
|  Olympialaiset  |  Olympialaiset  |  Olympialaiset  |  |
|  Pronssia | Barcelona 1992 | kaksikko ip |  |
| MM-kilpailut   | MM-kilpailut   | MM-kilpailut   |  |
|  Pronssia | Račice 1993 | kaksikko ip |  |
Denis Žvegelj (s. 24. kesäkuuta 1972 Jesenice) on slovenialainen soudun olympia- ja MM-mitalisti, joka aktiiviurallaan edusti myös Jugoslaviaa. Hän edusti Bled VK -seuraa.
Žvegelj voitti Jugoslavian edustajana nuorten maailmanmestaruuden perämiehettömässä kaksikossa Iztok Čopin kanssa 1989 ja 1990. Aikuisten MM-kilpailuissa hän sijoittui seitsemänneksi perämiehettömässä nelosessa 1990. Hän sai Čopin parina MM-hopeaa perämiehettömässä kaksikossa Wienissä 1991.
Žvegelj ja Čop saavuttivat Slovenialle olympiapronssia perämiehettömässä kaksikossa Barcelonassa 1992. He saivat samassa veneluokassa MM-pronssia Račicessa 1993. Žvegelj sijoittui perämiehettömässä nelosessa kahdeksanneksi MM-kilpailuissa 1995 sekä neljänneksi olympialaisissa 1996 ja MM-kilpailuissa 1997.
Lähteet ja huomautukset

1 2 3  Kaksikko ip = perämiehetön kaksikko
↑  Denis Žvegelj sports-reference.com. Arkistoitu 1.2.2010. Viitattu 16.10.2015. (englanniksi)
1 2 3  Denis Zvegelj worldrowing.com. Arkistoitu 11.1.2021. Viitattu 16.10.2015. (englanniksi)
Dario Barbosa

| Mitalit> Maa:   Brasilia.Miesten ammunta. Olympialaiset  | Mitalit> Maa:   Brasilia.Miesten ammunta. Olympialaiset  | Mitalit> Maa:   Brasilia.Miesten ammunta. Olympialaiset  | Maa:   Brasilia> Miesten ammunta. |
| --- | --- | --- | --- |
|  Pronssia | Antwerpen 1920 | 50 m vapaapistooli, joukkuekilpailu |  |
Dario Barbosa (21. heinäkuuta 1882 Porto Alegre, Rio Grande do Sul – 25. syyskuuta 1965 Porto Alegre, Rio Grande do Sul) oli brasilialainen ampuja ja olympiamitalisti.
Hän kilpaili vuoden 1920 kesäolympialaisissa Antwerpenissä ja sai siellä pronssia 50 metrin vapaapistoolin joukkuekilpailussa. Samoissa kisoissa Barbosa osallistui myös 50 metrin vapaapistoolin yksilökilpailuun ja sijoittui neljänneksi 30 metrin kaksintaistelussa.
Chrístos Sartzetákis

| Chrístos Sartzetákis> Χρήστος Σαρτζετάκης |
| --- | --- |
 Chrístos Sartzetákis vuonna 1989.
Kreikan presidentti
 29. maaliskuuta 1985 – 4. toukokuuta 1990  
Pääministeri:  Andréas Papandréou Tzannís Tzannetákis Ioánnis Grívas Xenofón Zolótas Konstantínos Mitsotákis
Edeltäjä:  Ioánnis Alevrás (v.t.)
Seuraaja:  Konstantínos Karamanlís
Henkilötiedot
Syntynyt: 6. huhtikuuta 1929 Thessaloniki, Kreikka
Kuollut: 3. helmikuuta 2022 (92 vuotta) Ateena, Kreikka
Ammatti:  juristi, poliitikko
Puoliso:  Éfi Sartzetáki o.s. Argyríou
Tiedot
Puolue:  sitoutumaton
Tutkinnot:  Thessalonikin Aristoteles-yliopisto
Uskonto:  ortodoksi
 Nimikirjoitus
Aiheesta muualla
www.sartzetakis.gr
Chrístos Sartzetákis (kreik. Χρήστος Σαρτζετάκης, 6. huhtikuuta 1929 Thessaloniki, Kreikka – 3. helmikuuta 2022 Ateena, Kreikka) oli kreikkalainen juristi ja poliitikko, joka toimi Kreikan presidenttinä 29. maaliskuuta 1985 – 4. toukokuuta 1990.
Elämä ja ura

Sartzetákis syntyi Thessalonikissa Kreikan Makedoniassa. Hän opiskeli oikeustiedettä Thessalonikin Aristoteles-yliopistossa ja jatkoi opintojaan Pariisissa. Sartzetákis toimi tuomarina vuodesta 1955. Hän nousi julkisuuteen vuonna 1963 vasemmistopoliitikko Grigóris Lamprákiksen salamurhan oikeuskäsittelyn yhteydessä. Vuoden 1967 sotilasvallankaappauksen jälkeen hänet erotettiin tuomarinvirasta vuonna 1968, vangittiin ilman oikeudenkäyntiä ja kidutettiin. Juntan kaaduttua vuonna 1974 hän sai palata virkaansa.
Sartzetákis valittiin presidentiksi 29. maaliskuuta 1985 sen jälkeen, kun edeltäjä Konstantínos Karamanlís oli eronnut protestina suunnitelmille presidentin valtaoikeuksien vähentämisestä. Väliaikana virkaatekevänä presidenttinä toimi Ioánnis Alevrás. Sartzetákis oli poliitikkona sitoutumaton. Karamanlís toimi uudelleen presidenttinä Sartzetákiksen jälkeen.
Sartzetákis oli naimisissa Éfi Sartzetákin (o.s. Argyríou) kanssa, ja heillä oli yksi tytär. Sartzetákis julkaisi useita teoksia oikeustieteen ja politiikan alalta.
Aiheesta muualla

Kuvia tai muita tiedostoja aiheesta Chrístos Sartzetákis Wikimedia Commonsissa
Χρήστος Α. Σαρτζετάκης. Sartzetákiksen kotisivut. (kreikaksi)
Kreikan kolmannen tasavallan (1974–) presidentit
Michaíl Stasinópoulos (1974–1975)
Konstantínos Tsátsos (1975–1980)
Konstantínos Karamanlís (1980–1985)
Ioánnis Alevrás (1985)
Chrístos Sartzetákis (1985–1990)
Konstantínos Karamanlís (1990–1995)
Konstantínos Stefanópoulos (1995–2005)
Károlos Papoúlias (2005–2015)
Prokópis Pavlópoulos (2015–2020)
Katerína Sakellaropoúlou (2020–)
Dario Cerrato

| Dario Cerrato |
| --- | --- |

Henkilötiedot
Syntynyt: 28. syyskuuta 1951 
Kansalaisuus:   Italia
WRC-ura
Aktiivivuodet:  1974–1993
Entiset tallit:  Conrero Squadra Corse (1978–1980), (1982–1984)  Fiat(1981) Jolly Club(1985–1993)
Kilpailuja:  21
Maailmanmestaruuksia:  0
Voittoja:  0
Palkintosijoja:  2
Erikoiskoevoittoja:  26
MM-pisteitä:  93
Ensimmäinen kilpailu:  Sanremon ralli 1974
Viimeinen kilpailu:  Sanremon ralli 1993
Sijoitus kaudella 1991:  19. (12 p.)
Dario Cerrato (s. 28. syyskuuta 1951) on italialainen entinen ralliautoilija. Hän kilpaili rallin MM-sarjassa vuosina 1974–1993. Cerrato ei kertaakaan ajanut täyttä MM-sarjaa vaan lähinnä Italian MM-rallissa ja satunnaisesti muutamissa muissa Etelä- ja Keski-Euroopan kisoissa. Kauden 1981 Cerrato ajoi Fiatin tehdastallin kuljettajana kolmessa kilpailussa sijoittuen Sanremon ralli 1981 San Remossa kahdeksanneksi. Kaudelle 1985 Cerrato sai paikan Lancian satelliittitalli Jolly Clubissa, jonka väreissä hän ajoi koko loppu-uransa. Parhaiksi saavutuksiksi jäivät kolmannet sijat Sanremon rallissa 1988 ja 1991.
Rallin EM-sarjassa Cerrato voitti kaksi mestaruutta vuosina 1985 ja 1987. Lisäksi hän voitti Italian rallimestaruuden kaikkiaan kuusi kertaa – vuosina 1985, 1986, 1988, 1989, 1990 ja 1991
Denis de Rougemont

Denis de Rougemont
Denis de Rougemont (1906–1985) oli sveitsiläinen, äidinkieltään ranskaa käyttänyt kirjoittaja.
Euroopan sivistyksen perusarvoihin nimeen vannonutta de Rougemontia pidetään yhtenä EU:n perustajaisistä.